Okresná prokuratúra Piešťany 
Vážska 28, 921 01 Piešťany

Číslo: Pv 269/14/2204	Piešťany, 21.09.2015 
EEČ : 2-18-55-2015

U Z N E S E N I E

Trestná vec:	obv. XXXXX 
Trestný čin:	Prečin Krádež podľa § 212 odsek 2 písmeno e Trestného zákona číslo 300/2005 Zbierky zákonov v znení zákona číslo 1/2014 Zbierky zákonov 

Rozhodol: 	prokurátorka Okresnej prokuratúry Piešťany

Podľa § 217 odsek 1 Trestného poriadku vyslovujem, že obvinený:
1. XXXXX, rodné číslo: XXXXX
	dátum narodenia: XXXXX
	miesto narodenia: XXXXX 
	rodné priezvisko: XXXXX
	trvalé bydlisko: XXXXX XXXXX, Slovensko
	povolanie: skladník
	väzba: nie 
ktorý je trestne stíhaný pre trestný čin:
- Prečin Krádež podľa § 212 odsek 2 písmeno e Trestného zákona číslo 300/2005 Zbierky zákonov v znení zákona číslo 1/2014 Zbierky zákonov  

sa v skúšobnej dobe, určenej uznesením prokurátora Okresnej prokuratúry XXXXX zo dňa 21.9.2015 spisová značka Pv 269/14/2204, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia $217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).

Uznesením prokurátorky Okresnej prokuratúry XXXXX sp. zn. Pv 269/14/2204 zo dňa 4.7.2014, právoplatným dňa 18.7.2014, bolo podľa § 216 ods. 1 Trestného poriadku podmienečne zastavené trestné stíhanie vedené pre prečin krádeže podľa § 212 ods. 2 písm. e)  Trestného zákona na tom skutkovom základe, že
 od presne nezisteného dňa v mesiaci júl 2013 do 18.25 hod. dňa 31.07.2013, v obci XXXXX na ulici Štúrovej, pred neoznačeným pozemkom so záhradnou chatkou, nachádzajúcom sa vedľa domu č. 85, otvoril poklop šachty s koncovým hydrantom verejného vodovodu, na tento hydrant namontoval  vlastný nadstavec s pripojenou hasičskou hadicou, ktorej druhý koniec umiestnil na uvedenom neoznačenom pozemku do rezervoára vody a hoci vedel, že týmto vykoná nemeraný odber vody, ktorý inak podlieha spoplatneniu podľa zákona č. 442/2002 Z. z. o verejných vodovodoch a verejných kanalizáciách v znení neskorších predpisov, prineseným špeciálnym kľúčom otvoril uzáver hydrantu a uvoľnil prietok vody, následne tak začal cez uvedené pripojenie odčerpávaním odoberať pitnú vodu, čím spôsobil spoločnosti XXXXX a. s. XXXXX škodu vo výške 44,96 Eur, 

Uznesením prokurátora Okresnej prokuratúry XXXXX zo dňa 21.9.2015, spisová značka Pv 269/14/2204 bola určená skúšobná doba pre jednotlivých obvinených nasledovne: 
1. XXXXX, dátum narodenia: XXXXX  
	12 mesiacov
 
Odôvodnenie: 
Uznesením prokurátorky  Okresnej   prokuratúry   XXXXX sp. zn. Pv 269/14/2204 zo dňa 4.7.2014 bolo podľa § 216 ods. 1 Trestného poriadku podmienečne zastavené trestné stíhanie vedené voči XXXXX  pre prečin krádeže podľa § 212 ods. 2 písm. e) Trestného zákona. 
Obvinenénmu XXXXX  bola určená skúšobná doba v trvaní jeden rok, ktorá začala plynúť právoplatnosťou uznesenia o podmienečnom zastavení trestného stíhania, t.j. dňom 18.7.2014.
	
	Po uplynutí skúšobnej doby boli vyžiadané správy o povesti obvinenej z Odboru kriminálnej polície, Okresného riaditeľstva Policajného zboru v XXXXX Obecného úradu XXXXX,  Okresného úradu XXXXX, odboru všeobecnej vnútornej správy a zároveň bol zabezpečený aktuálny odpis registra trestov za účelom rozhodnutia o jeho osvedčení v skúšobnej dobe podmienečného zastavenia trestného stíhania.   
 	
Z uvedených predložených materiálov som zistila, že obvinený XXXXX  viedol v skúšobnej dobe podmienečného zastavenia trestného stíhania riadny život, pričom iného trestného činu, ani priestupku sa v skúšobnej dobe podmienečného zastavenia trestného stíhania nedopustil. 

	Vzhľadom na uvedené skutočnosti som rozhodla tak, ako je to uvedené vo výrokovej časti tohto rozhodnutia

	Po právoplatnosti tohto rozhodnutia nastávajú v zmysle § 217 ods. 4              Trestného poriadku účinky zastavenia trestného stíhania § 9 ods. 1 písm. e) Trestného poriadku).

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)  

	Mgr. Katarína Jurčová 
	 prokurátorka